ai4bharat/Pralekha huggingface dataset:
ரெயில்வே அமைச்சகம்
கொவிட்-19ஐ முறியடிக்கும் தேசிய முயற்சிக்கு மருத்துவ ரீதியான ஆதரவை வழங்க மிகப்பெரிய அளவில் இந்திய ரயில்வே தயாராகிறது
கொவிட்-19 தொற்று பரவுவதைத் தடுக்கும் வகையில், மத்திய அரசின் சுகாதார முயற்சிகளுக்கு உறுதுணையாக, இந்திய ரயில்வே அனைத்து நடவடிக்கைகளையும் எடுத்து வருகிறது. பயணிகள் ரயில் பெட்டிகளை, தனிமைப்படுத்தும் வார்டுகளாக மாற்றுவது, கொவிட் தொற்றுக்கு சிகிச்சை அளிக்க ரயில்வே மருத்துவமனைகளைப் பயன்படுத்துவது, மருத்துவமனைப் படுக்கைகளைத் தேவைக்கு ஏற்ப ஒதுக்குவது, கூடுதல் மருத்துவர்கள் மற்றும் துணை மருத்துவப் பணியாளர்கள் உள்ளிட்டோரைப் பணியமர்த்துவது என பல்வேறு நடவடிக்கைகளை ரயில்வே மேற்கொண்டுள்ளது.
தேவைப்படுபவர்களுக்கு மத்திய அரசு உத்தரவுக்கு ஏற்ப, இந்த அனைத்து வசதிகளும் கிடைக்க ஆவண செய்யப்படும். இதற்கான ஏற்பாடுகள், அனைத்து மண்டலங்களிலும், பொது மேலாளர்கள் மற்றும் இந்திய ரயில்வேயின் மருத்துவ நிபுணர்களின் மேற்பார்வையில் செய்யப்பட்டு வருகின்றன.
இந்திய ரயில்வே, முதற்கட்டமாக, 5000 பயணிகள் பெட்டிகளை தனிமைப்படுத்துவதற்கான வார்டுகளாக மாற்றத் திட்டமிட்டுள்ளது. அரசுக்குத் தேவைப்படும் போது, கொரோனோ நோயாளிகளைத் தனிமைப்படுத்துதலுக்காக இவை பயன்படுத்தப்படும். மருத்துவ விதிமுறைகளுக்கு இணங்க, இந்தப் பெட்டிகள் தனிமைப்படுத்தலுக்கு தேவைப்படும் வசதிகளுடன் மாற்றப்படும். தேவைப்பட்டால், மேலும் அதிகப் பெட்டிகள் மாற்றப்படலாம். இந்தப் பெட்டிகளில், கொசு வலை வசதி, கைபேசி , மடிக்கணினி, மின்னூட்டம் செய்வதற்கான வசதி, துணை மருத்துவப் பணியாளர்களுக்கான இடங்கள் ஆகியவை இருக்கும். மண்டல வாரியாக இந்தப் பெட்டிகள் தயார் செய்யப்படும்.
இந்தியாவில் ரயில்வேக்கு 125 மருத்துவமனைகள் உள்ளன. இதில் 70 சதவீதத்துக்கு மேற்பட்டவற்றை, தேவைப்படும் போது, தயார் நிலையில் வைக்கத் திட்டமிடப்பட்டுள்ளது. இந்த மருத்துவமனைகளில், கொவிட் நோயாளிகளுக்கான தனி வார்டுகள் அல்லது தனிப்பிரிவுகளை அமைக்க முயற்சிகள் மேற்கொள்ளப்பட்டு வருகின்றன. இந்த மருத்துவமனைகளில் நோயாளிகளின் தேவைகளைப் பூர்த்தி செய்யும் வகையில், சுமார் 6500 படுக்கைகள் தயார் நிலையில் வைக்கப்பட்டுள்ளன.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
குடிமைப் பணிதினத்தையொட்டிகுடிமைப் பணி அதிகாரிகளிடையே பிரதமர் ஆற்றிய உரை
பிரதமர் திரு. நரேந்திரமோடி குடிமைப் பணி தினத்தையொட்டி அதிகாரிகளிடையே இன்று உரை நிகழ்த்தினார். பாராட்டு, மதிப்பீடு, சுயபரிசோதனை ஆகியவற்றுக்கான நேரம் இது என்றும் பிரதமர் விருது என்பது அரசு அதிகாரிகளுக்கு ஊக்கமளிப்பதற்கான ஒரு முயற்சி என்றும் பிரதமர் கூறினார். விருது பெற்றவர்களுக்கு வாழ்த்துக்களையும் அவர்தெரிவித்தார். அரசின் முன்னுரிமைகளை சுட்டிக்காட்டும் வகையில் இந்த விருதுகள் அமைகின்றன என்றும் அவர் குறிப்பிட்டார்.
இந்த விருதுகள் வழங்கப்பட்டுள்ள முன்னுரிமை திட்டங்களான பிரதமர் விவசாய மேம்பாட்டு திட்டம், தீன்தயாள் உபாத்யாய கவுசல்யா திட்டம், பிரதமர் வீட்டுவசதித் திட்டம், டிஜிட்டல் முறை பணப் பரிமாற்றம் ஆகியவை புதிய இந்தியாவிற்கான மிகமுக்கியமான திட்டங்கள் என்றும் அவர் குறிப்பிட்டார். பிரதமர் விருதுகள், மாவட்டங்களில் மேற்கொள்ளப்படும் முன் முயற்சிகள் ஆகியவை குறித்த இரு நூல்கள் இன்று வெளியிடப் பட்டுள்ளதையும் அவர் சுட்டிக் காட்டினார்.
ஆர்வமிக்க இந்த 115 மாவட்டங்கள் குறித்துப் பேசுகையில் மாவட்டங்களும் அந்தந்த மாநிலங்களின் வளர்ச்சிக்கான உந்து சக்தியாக மாறும் என்றும் பிரதமர்குறிப்பிட்டார். வளர்ச்சியில் பொதுமக்களின் பங்கேற்பின் முக்கியத்துவத்தையும் அவர் வலியுறுத்தினார். 2022 ஆம் ஆண்டு, அதாவது இந்திய விடுதலையின் 75வது ஆண்டு விழா என்பது நமது விடுதலைப் போராட்ட வீரர்கள் கண்ட கனவு இந்தியாவை சென்றடைவதை நோக்கிச் செயல்படுவதற்கு உத்வேகமாகமாற முடியும் என்றும் அவர் கூறினார்.
விண்வெளி தொழில்நுட்பம் உள்ளிட்ட நம்மிடமுள்ள அனைத்து தொழில்நுட்பங்களும் அரசுநிர்வாகத்தை மேம்படுத்துவதற்குப் பயன்படுத்தப்பட வேண்டும் என்றும் பிரதமர் வலியுறுத்தினார். உலகம் முழுவதிலும் உருவாகிவரும் தொழில் நுட்பங்களோடு இணைந்து செயல்பட அரசு அதிகாரிகள் தங்களை தயார்ப்படுத்திக் கொள்வது முக்கியம் என்றும் அவர்குறிப்பிட்டார்.
மிகப்பெரும் பொறுப்புகளை வகிக்கும் நாட்டின் அரசு அதிகாரிகளும் குடிமக்கள்தான் என்று வர்ணித்த அவர், நாட்டின் நலனுக்கு இந்தத் திறமைகள் பெருமளவிற்கு உதவி செய்யும் என்றும் தெரிவித்தார்.
தொலைதொடர்பு மற்றும் தகவல் தொழில்நுட்ப அமைச்சகம்
சென்னையை சேர்ந்த தபால் ஊழியர்களுக்கு மேக்தூத் விருது
தபால் ஊழியர்கள் 2019-20,-ஆம் ஆண்டில் செய்த சிறப்பான சேவைகளுக்காக மேக்தூத் விருதுகளை அவர்களுக்கு இன்று வழங்கி தபால் துறை கௌரவித்தது.
சென்னை மண்டலத்தின் சந்தைப்படுத்துதல் பிரிவில் ஒருங்கிணைப்பாளராக பணிபுரியும் திரு எம் டி சீனிவாசன் மேக்தூத் விருதுகளை இன்று பெற்றவர்களில் ஒருவர் ஆவார்.
சென்னையில் உள்ள தபால் தொழில்நுட்பத்துக்கான திறன்மிகு மையத்தின் துணை இயக்குநரான திரு வி எம் சக்திவேலும் இந்த விருதை பெற்றார்.
மத்திய தகவல் தொடர்பு, சட்டம் மற்றும் நீதி, மின்னணு மற்றும் தொழில்நுட்ப அமைச்சர் திரு ரவி சங்கர் பிரசாத் இந்த விருது வழங்கும் நிகழ்ச்சியில் கலந்து கொண்டார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1680824
(Visitor Counter : 143
குடியரசுத் துணைத் தலைவர் செயலகம்
சுவாமி விவேகனந்தரின் லட்சியங்களை பிரதிபலிக்கும் புதிய கல்வி கொள்கை, அறிவு மற்றும் புதுமைகளின் மையமாக இந்தியாவை ஆக்கும்: குடியரசு துணைத் தலைவர்
சிறப்பானவற்றை அடைவதற்கான தேடல் நமது கல்வி முறையின் இன்றியைமயாத அங்கமாக உருவக்கப்பட வேண்டும் என்று குடியரசு துணைத் தலைவர் திரு எம் வெங்கையா நாயுடு இன்று கூறினார்.
ஹைதராபாத்தில் உள்ள ராமகிருஷ்ண மடத்தின் விவேகானந்தா இன்ஸ்டிட்டியூட் ஆப் ஹியூமன் எக்செலன்ஸின் 21வது நிறுவன தினக் கொண்டாட்டத்தில் புது தில்லியில் இருந்து காணொலி மூலம் பேசிய போது அவர் இவ்வாறு கூறினார்.
சுவாமி விவேகனந்தரின் லட்சியங்களை பிரதிபலிக்கும் வகையில் புதிய கல்வி கொள்கை வடிவமைக்கப்பட்டுள்ளதாகக் கூறிய குடியரசு துணைத் தலைவர், அறிவு மற்றும் புதுமைகளின் மையமாக இந்தியாவை இது ஆக்கும் என்றார்.
விவேகானந்தர் இந்தியாவின் ஆன்மாவை புரிந்து கொண்டதாகவும், மதத் தூய்மை, ஆன்மிக விடுதலை மற்றும் சமுதாய புத்தாக்கம் ஆகியவற்றின் மூலம் தேசிய மாற்றத்துக்காக அவர் ஓய்வின்றி உழைத்ததாகவும் திரு நாயுடு கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1652910
(Visitor Counter : 107
குடியரசுத் தலைவர் செயலகம்
இந்திய குடியரசுத் தலைவருக்கு ஜிபோட்டியில் சம்பிரதாய வரவேற்பு
ஆப்பிரிக்க நாடுகளில் சுற்றுப்பயணம் மேற்கொண்டுள்ள, இந்தியக் குடியரசுத் தலைவர் திரு.ராம் நாத் கோவிந்த்துக்கு இன்று காலை  ஜிபோட்டி குடியரசுகளின் அதிபர் மாளிகையில் சம்பிரதாய முறைப்படி வரவேற்பு வழங்கப்பட்டது. அவர் தனக்கு அளிக்கப்பட்ட ராணுவ மரியாதையை, ஜிபோட்டி குடியரசுகளின் அதிபர் திரு. இஸ்மாயில் ஒமர் ஹெளல்லாவுடன் இணைந்து ஏற்றுக்கொண்டார். குடியரசுத் தலைவர் தனது பிரதிநிதிகளுடன் மேல்மட்டக் குழுவுடன் பேச்சுவார்த்தை நடத்தினார். இந்தியா - ஜிபோட்டி இடையிலான வெளியுறவுத் துறை அலுவலக அளவிலான அரசியல் ஆலோசனை மேற்கொள்வதற்கான ஒப்பந்தத்தில் இரண்டு நாட்டுத் தலைவர்களும் கையொப்பமிட்டனர்.
ஜிபோட்டிக்கு விஜயம் செய்திருக்கும் முதல் இந்தியக் குடியரசுத் தலைவரான திரு.கோவிந்த், அந்நாட்டு பிரதிநிதிகளுடன் விரிவான பேச்சுவார்த்தை மேற்கொண்டார். அப்போது, இரண்டு நாடுகளுக்கும் பொதுவான தீவிரவாத எதிர்ப்பு, புதுப்பிக்கத்தக்க எரிசக்தி, தேசிய சூரிய ஒளிக் கூட்டணியில் உறுப்பினராவதற்கு ஜிபோட்டியின் ஆதரவு, இந்திய கடல் பிராந்தியத்தில் கடல் சார் ஒத்துழைப்பு, ஜிபோட்டி இளைஞர்களுக்கு வேலை வாய்ப்பு அதிகரிக்கும் இந்தியாவின் தொழில்நுட்ப மற்றும் திறன் மேம்பாட்டு உதவிகள் குறித்து பேசினார்.
2015-ம் ஆண்டு, ஆபரேஷன் ராகத் என்ற பெயரில் ஏமன் நாட்டில் சிக்கியிருந்த இந்தியர்களை மீட்பதற்கு உதவி செய்த ஜிபோட்டி அதிபர் ஹெளல்லாவுக்கு சிறப்பு நன்றி தெரிவித்தார்.
அதன்பிறகு ஜிபோட்டி குடியரசுகளின் அதிபர் அளித்த விருந்தில் குடியரசுத் தலைவர் கலந்துகொண்டு சிறப்பித்தார். பின்னர் எத்தியோப்பியாவின் தலைநகரான அடிடிஸ் அபபாவுக்கு பயணம் மேற்கொண்டார்.
அடிடிஸ் அபபாவின் போள் சர்வதேச விமான நிலையத்தில் இந்தியக் குடியரசுத் தலைவர் திரு. ராம் நாத் கோவிந்தை, எத்தியோப்பியா குடியரசுகளின் அதிபர் டாக்டர் முல்லட் தேஹோம் நேரில் வந்து வரவேற்றார். பின்னர் நடந்த ராணுவ அணிவகுப்பு மரியாதையை ஏற்றுக்கொண்டதுடன் கலாச்சார இசை நிகழ்ச்சியிலும் இந்தியக் குடியரசுத் தலைவர் கலந்துகொண்டார்.
கடந்த 45 ஆண்டுகளில் எத்தியோப்பியா சென்றுள்ள முதல் இந்திய குடியரசுத் தலைவர் திரு. ராம் நாத் கோவிந்த் ஆவார். இதற்கு முன்பு 1965-ம் ஆண்டு குடியரசுத் தலைவர் ராதாகிருஷ்ணன், 1972-ம் ஆண்டு வி.வி.கிரி ஆகியோர் சென்றுள்ள வகையில், மூன்றாவது நபராக கோவிந்த் சென்றுள்ளார்.
அன்றைய தினத்தின் இறுதி நிகழ்ச்சியாக அடிடிஸ் அபபாவில் இந்திய சமூகத்தினர் ஏற்பாடு செய்திருந்த வரவேற்பில் திரு.கோவிந்த் கலந்துகொண்டு பேசினார். நாளையும்  குடியரசுத் தலைவரின் எத்தியோப்பியா பயணம் தொடர்கிறது.
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரத்துறை அமைச்சர் டாக்டர் மன்சுக் மாண்டவியா நிணநீர் யானைக்கால் நோய்க்கான வருடாந்திர நாடு தழுவிய அளவில் இரண்டாம் கட்ட தடுப்பு மருந்து வழங்கும் பணியைத் தொடங்கி வைத்தார்
நாட்டில் 2027-ம் ஆண்டுக்குள் நிணநீர் யானைக்கால் நோயை ஒழிப்பதில் இந்தியா உறுதிபூண்டுள்ளது என்றும் அதனை ஒழிப்பதில் உலகளவிலான இலக்கிற்கு 3 ஆண்டுகளுக்கு முன்பாகவே அந்த இலக்கை இந்தியா அடைந்துள்ளதாக மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, தெரிவித்துள்ளார். நிணநீர் யானைக்கால் நோய்க்கான வருடாந்திர நாடு தழுவிய அளவில் இரண்டாம் கட்ட தடுப்பு மருந்து வழங்கும் பணியைத் தொடங்கி வைத்தார்.
- பங்கேற்பு, அரசு மற்றும் சமூக அணுகுமுறை மூலம், இந்த நோயை நாட்டிலிருந்து முற்றிலும் அகற்ற முடியும் என்று மத்திய அமைச்சர் கூறினார். அசாம், பீகார், சத்தீஸ்கர், ஜார்கண்ட், கர்நாடகா, மகாராஷ்டிரா, ஒடிசா, தெலங்கானா, உத்தரப்பிரதேசம் ஆகிய 9 மாநிலங்களில் உள்ள 81 மாவட்டங்களில் இரண்டாம் கட்ட முகாம் இன்று  தொடங்குகிறது.
சத்தீஸ்கர் துணை முதலமைச்சர் டி.எஸ்.சிங் தியோ, உத்தரப்பிரதேச துணை முதலமைச்சர் திரு பிரிஜேஷ் பதக், ஒடிசா சுகாதாரத்துறை அமைச்சர் திரு நிரஞ்சன் பூஜாரி, அசாம் சுகாதார அமைச்சர் திரு கேஷப் மஹந்தா, ஜார்க்கண்ட் சுகாதார அமைச்சர் திரு பன்னா குப்தா ஆகியோர் காணொலிக் காட்சி வாயிலாக இந்தத் தொடக்க நிகழ்ச்சியில் கலந்து கொண்டனர்.
இந்தக் கூட்டத்தில் உரையாற்றிய டாக்டர் மாண்டவியா, நோயைத் தடுக்க மருந்துகளை உட்கொள்வதோடு நின்றுவிடாமல், கொசுக்கள் மூலம் நோய்கள் பரவுவதைத் தடுக்கவும் உதவ வேண்டும், என்றும் இல்லையெனில் நமது இலக்கை அடைவதற்கான முன்னேற்றம் கணிசமாக தடைபடும்" என்றும் அவர் கூறினார்.
இந்நிகழ்ச்சியில் டெங்கு காய்ச்சல் மற்றும் சிக்குன்குனியா காய்ச்சல் மருத்துவ மேலாண்மைக்கான தேசிய வழிகாட்டுதல்களை டாக்டர் மாண்டவியா வெளியிட்டார்.
பிரதமர் அலுவலகம்
மாலத்தீவு வெளியுறவு அமைச்சர் அப்துல்லா ஷாகித் பிரதமரைச் சந்தித்தார்
மாலத்தீவு குடியரசின் வெளியுறவு அமைச்சர் திரு.அப்துல்லா ஷாகித் இன்று  புதுதில்லியில் பிரதமர் திரு.நரேந்திர மோடியைச் சந்தித்தார். 6-வது இந்தியா-மாலத்தீவு கூட்டு ஆணையக் கூட்டத்தில் பங்கேற்பதற்காக திரு.அப்துல்லா ஷாகித் அரசுமுறைப் பயணமாக இந்தியா வந்துள்ளார்.
மாலத்தீவில் அதிபர் இப்ராஹிம் முகமது சோலி தலைமையிலான அரசு தனது முதலாவது ஆண்டில் நிகழ்த்தி உள்ள சாதனைகளுக்காக அமைச்சர் ஷாகித்துக்கு பிரதமர் தமது பாராட்டுகளைத் தெரிவித்துக் கொண்டார். இந்தியா-மாலத்தீவுக்கு இடையே உறவு முறைகள் மேம்பட்டிருப்பது குறித்து திருப்தி தெரிவித்த பிரதமர், கடந்த ஓராண்டில் இருதரப்பு ஒத்துழைப்பில் ஏற்பட்டுள்ள ஆக்கப்பூர்வமான விளைவுகள் குறித்தும் மனநிறைவு தெரிவித்தார். 6-வது கூட்டு ஆணையக் கூட்டத்தில் நடைபெற உள்ள விவாதங்கள் இருதரப்பினரும் முன்னேற்றம் குறித்து ஆய்வு செய்ய பயன்படும் என்று நம்பிக்கை தெரிவித்த பிரதமர், இருதரப்புக்கும் நன்மை பயக்கும் ஒத்துழைப்பு மேலும் வலுப்பட்டு முன்னேற்றத்திற்குரிய பெரிய திட்டங்களை உருவாக்க உதவும் என்றும் குறிப்பிட்டார். வலுவான, வளமான, அமைதியான, ஜனநாயக அடிப்படையிலான மாலத்தீவை உருவாக்க அந்நாட்டு அரசுடன் இணைந்து உழைப்பதில் இந்தியாவின் உறுதிப்பாட்டை பிரதமர் மோடி எடுத்துரைத்தார்.
இந்தியா-மாலத்தீவு உறவுகளை முன்னெடுத்துச் செல்லும் பிரதமர் மோடியின் தொலைநோக்கான உறுதியான தலைமைக்கு வெளியுறவு அமைச்சர் ஷாகித் நன்றி தெரிவித்தார். மாலத்தீவில் தற்போது செயல்படுத்தப்பட்டு வரும் பல்வேறு மேம்பாட்டு ஒத்துழைப்புத் திட்டங்களுக்கு இந்தியா அளித்து வரும் ஆதரவை அவர் வெகுவாக பாராட்டினார். “முதலாவதாக இந்தியா” என்ற கொள்கையிலும் இந்தியாவுடனான உறவுகளை மேலும் வலுப்படுத்தவும் மாலத்தீவு தலைவர்கள் உறுதியுடன் இருப்பதாக அவர் கூறினார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ரூ 31,000 கோடி மதிப்புள்ள திட்டங்களுக்கு ரூ 15,000 கோடி கடன் வழங்க தேசிய தலைநகர் பகுதி திட்ட வாரியம் ஒப்புதல் அளித்துள்ளது: துர்கா சங்கர் மிஷ்ரா
திட்டங்களின் வளர்ச்சியைக் கண்காணிப்பதிலும், கடன்களை நிர்வகிப்பதிலும் வெளிப்படைத்தன்மை மற்றும் பொறுப்புக்கூறலை மேம்படுத்த டிஜிட்டல்/கைபேசி தொழில்நுட்பத்தைப் பயன்படுத்துவதில் திட்ட மேலாண்மை தகவல் அமைப்பு  ஒரு முக்கிய நடவடிக்கை என்று வீட்டுவசதி மற்றும் நகர்ப்புற விவகாரங்கள் அமைச்சக செயலாளர் திரு துர்கா சங்கர் மிஷ்ரா கூறினார்.
புது தில்லியில் இன்று நடைபெற்ற தேசிய தலைநகர் பகுதி திட்ட வாரியத்தின் திட்ட மேலாண்மை தகவல் அமைப்பின் துவக்க விழாவில் பேசிய அவர், கொவிட்-19 சமயத்தில் தொழில்நுட்பத்தின் பயன்பாடு அதிகரித்திருப்பதால், இந்தத் தளம் சரியான நேரத்தில் அறிமுகப்படுத்தப்பட்டிருப்பதாகத் தெரிவித்தார்.
திட்ட மேலாண்மை தகவல் அமைப்பை செயல்படுத்தியதற்காக தேசிய தலைநகர் பகுதி திட்ட வாரியத்தைப் பாராட்டிய அவர், இதன் மூலம் பகுதி வாரியான திட்டங்களுக்கு அதிக கவனம் கிடைக்கும் என்றார்.
ரூ 31,000 கோடி மதிப்புள்ள திட்டங்களுக்கு ரூ 15,000 கோடி கடன் வழங்க தேசிய தலைநகர் பகுதி திட்ட வாரியம் ஒப்புதல் அளித்துள்ளது என்றும் திரு துர்கா சங்கர் மிஷ்ரா கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1659972
பிரதமர் அலுவலகம்
குஜராத் வேலைவாய்ப்பு முகாமில் காணொளி வாயிலாக பிரதமர் ஆற்றிய உரையின் தமிழாக்கம்
நண்பர்களே,
உங்கள் அனைவருக்கும் இனிய ஹோலி பண்டிகை நல்வாழ்த்துகள். ஆயிரக்கணக்கான குடும்பங்களை இன்றைய நிகழ்வு மகிழ்ச்சிக் கடலில் ஆழ்த்தியுள்ளது. குறுகிய காலத்திலேயே இரண்டாவது முறையாக குஜராத்தில் வேலைவாய்ப்பு முகாம் நடத்தப்படுகிறது. இளைஞர்களுக்கு வாய்ப்பை வழங்கவும், நாட்டின் முன்னேற்றத்தில் அவர்களது திறனை பயன்படுத்திக் கொள்ளவும் பாரதிய ஜனதா கட்சி அரசுகள் மேற்கொண்டுள்ள உறுதிப்பாட்டிற்கு இது ஓர் உதாரணம்.
நண்பர்களே,
கடந்த ஐந்து ஆண்டுகளில் குஜராத் மாநிலத்தில் சுமார் 1.5 லட்சம் இளைஞர்கள் அரசு பணியில் சேர்ந்துள்ளனர். அரசுப் பணிகள் தவிர்த்து, வேலைவாய்ப்பு அலுவலகங்கள் வாயிலாக இங்கு பல்வேறு துறைகளில் சுமார் 18 லட்சம் இளைஞர்களுக்கு வேலை வழங்கப்பட்டுள்ளது. ஒட்டுமொத்த பணியாமர்த்தல் நடைமுறையையும் தொழில்நுட்பத்தின் உதவியுடன் குஜராத் மாநில அரசு வெளிப்படைத் தன்மையானதாக மாற்றியுள்ளது. பா.ஜ.க அரசின் முயற்சிகளால் பல்வேறு துறைகளில் இளைஞர்களுக்கு புதிய வேலைவாய்ப்புகள் உருவாக்கப்பட்டுள்ளன. உள்கட்டமைப்பு மற்றும் வளர்ச்சித் திட்டங்களின் மூலம் வேலைவாய்ப்புகளை அதிகரிப்பதே நமது நோக்கம்.
நண்பர்களே,
வரும் ஆண்டுகளில் உற்பத்தித் துறையின் மிகப்பெரிய மையமாக இந்தியா விளங்கும் என்று உலகம் முழுவதும் உள்ள வல்லுநர்கள் நம்புகிறார்கள். இதில் குஜராத் மாநிலம் குறிப்பிட்ட பங்களிப்பை வழங்குகிறது. இந்த புரட்சியை உங்களைப் போன்ற இளைஞர்கள் முன்னெடுத்துச் செல்வார்கள். குறைகடத்திகளின் முக்கிய மையமாகவும் குஜராத் மாற உள்ளது. இத்தகைய முயற்சிகளும் மாநிலத்தில் ஆயிரக்கணக்கான புதிய வேலைவாய்ப்புகளை உருவாக்கும். கொள்கை அளவில் ஏற்பட்டுள்ள புதிய முக்கிய மாற்றங்கள், புத்தொழில் நிறுவனங்கள் முன்னேறுவதற்கான சூழ்நிலையை உருவாக்கியுள்ளது. இன்று 90 ஆயிரத்திற்கும் அதிகமான புத்தொழில் நிறுவனங்கள் நாட்டில் இயங்கி வருகின்றன, குறிப்பாக இரண்டு மற்றும் மூன்றாம் தர நகரங்களில் இது போன்ற நிறுவனங்கள் செயல்படுகின்றன. இத்தகைய நிறுவனங்களில் பணிபுரியும் லட்சக்கணக்கான இளைஞர்களுக்கு வங்கி உத்தரவாதம் அல்லாத நிதி உதவியை அரசு வழங்கி வருகிறது.
இந்த புனித நன்னாளில் உங்களுக்கும், உங்கள் குடும்பத்தினருக்கும் மீண்டும் ஒருமுறை எனது நல்வாழ்த்துகளைத் தெரிவித்துக் கொள்கிறேன். மிக்க நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
அறிவியல் மற்றும் தொழில்நுட்பத்துறை
எஸ்டிஐபி 2020 செயற்குழுவுடன் மத்திய அறிவியல் தொழில்நுட்பத்துறை செயலர் கலந்துரையாடல்
அறிவியல் தொழில்நுட்பம் மற்றும் புத்தாக்கக் கொள்கையை வடிவமைப்பதில் ஈடுபட்டுள்ள எஸ்டிஐபி 2020 செயற்குழுவுடன் மத்திய அறிவியல் தொழில்நுட்பத்துறை செயலர் பேராசிரியர் அஷுதோஷ் சர்மா கலந்துரையாடினார். இந்தக் கொள்கையை வடிவமைப்பதற்கான பரிந்துரைகள், அறிவார்த்த வெளிப்பாடு மற்றும் அதனை உள்வாங்கும் முறைகள், பல்வேறு துறைகளுக்கான இணைப்புகள், செயற்கை நுண்ணறிவு உள்ளிட்ட பல்வேறு அம்சங்கள் குறித்து இந்த உரையாடல் நடைபெற்றது.
மேலும் விரிவான தகவல்களுக்கு : https://pib.gov.in/PressReleasePage.aspx?PRID=1630718
----
(Visitor Counter : 163
உள்நாட்டு விமானப் போக்குவரத்து அமைச்சகம்
விமான போக்குவரத்து துறையினருக்கு விரைவாகவும், திறம்படவும் தடுப்பூசி போடுவதற்கான வழிகாட்டுதல்கள் வெளியீடு
விமான போக்குவரத்து துறையினருக்கு குறித்த காலத்துக்குள் தடுப்பூசி போடுவதை உறுதி செய்ய தடுப்பூசி திட்டத்தை விரைவாகவும், திறம்படவும் மேற்கொள்வதற்கான வழிகாட்டுதல்களை விமான போக்குவரத்து துறை அமைச்சகம் வெளியிட்டுள்ளது.
கொவிட்-19 அதிகரிப்பின் போது, மக்கள் மற்றும் முக்கியமான மருத்துவ பொருட்களின் போக்குவரத்துக்கு தடையற்ற சேவைகளை உறுதி செய்ய விமான போக்குவரத்து துறையினர் அயராது உழைக்கின்றனர். எனவே, இவர்களுக்கு கொவிட் தடுப்பூசி போடுவதில் முன்னுரிமை அளிக்க வேண்டும் என அனைத்து மாநில அரசுகளுக்கும் விமான போக்குவரத்து துறை செயலாளர் ஏற்கனவே கடிதம் அனுப்பினார்.
மேலும், விமான போக்குவரத்து சம்பந்தப்பட்ட அனைத்து ஊழியர்களுக்கும், விரைவாக தடுப்பூசி போட, அந்தந்தந்த விமான நிலையங்களில் பிரத்தியேக தடுப்பூசி மையத்தை விமான நிலைய நிர்வாகிகள் ஏற்படுத்த வேண்டும் என அறிவுறுத்தப்படுகிறது.
விமான நிலையங்களில் தடுப்பூசி மையம் அமைக்க விருப்பம் உள்ள மாநில அரசுகள்/தனியார் மருத்துவமனைகளை விமான நிலைய நிர்வாகிகள் உடனடியாக தொடர்பு கொள்ள வேண்டும் என தெரிவிக்கப்பட்டுள்ளது.
விமான போக்குவரத்து கட்டுப்பாட்டாளர்கள், விமான ஊழியர்கள், பயணிகளை சந்திக்கும் ஊழியர்களுக்கு தடுப்பூசி போடுவதில் முன்னுரிமை அளிக்க வேண்டும் என வழிகாட்டுதலில் தெரிவிக்கப்பட்டுள்ளது. இந்த முயற்சிகளை ஒருங்கிணைந்து மேற்கொள்ள சிறப்பு அதிகாரி, மாற்று அதிகாரி, ஆகியோர்களை நியமிக்க வேண்டும் என அனைத்து விமான நிலைய நிர்வாகிகளும் அறிவுறுத்தப்பட்டுள்ளனர்.
இதில் உள்ள பிரச்சனைகள் மற்றும் சவால்களை தீர்க்க இந்திய விமான நிலைய ஆணையத்தின் தலைவர், விமான போக்குவரத்து துறை அமைச்சகத்துடன் தொடர்ந்து ஆலோசனை மேற்கொண்டு, ஒருங்கிணைந்து செயல்பட்டு தடுப்பூசி போடுவதில் உள்ள முன்னேற்றத்தை ஆய்வு செய்வார் என வழிகாட்டுதல்களில் தெரிவிக்கப்பட்டுள்ளது.
புவி அறிவியல் அமைச்சகம்
தீவிர புயல் "டவ்-தே" மிக அதி தீவிர புயலாக வலுவடைந்து வடக்கு, வடக்கு-மேற்கு திசையில் நகர்ந்து மே 18 மதியம் அல்லது மாலையில் குஜராத்தில் போர்பந்தர் மற்றும் நாலியாவுக்கு இடையே கரையைக் கடக்கும் என்று எதிர்பார்க்கப்படுகிறது
இந்திய வானிலைத் துறையின் தேசிய வானிலை முன்னறிவிப்பு மையம் அளித்த தகவல்களின் படி, கிழக்கு மத்திய மற்றும் அருகில் உள்ள தெற்கு மத்திய அரபிக் கடலில் கடந்த ஆறு மணி நேரமாக மணிக்கு 11 கிலோ மீட்டர் வேகத்தில் நகர்ந்து கொண்டிருந்த தீவிர புயல் "டவு-தே" , இன்று காலை எட்டு முப்பது மணி அளவில் கிழக்கு மத்திய மற்றும் அதன் அருகில் உள்ள தெற்கு மத்திய அரபிக்கடலில் அமினிதிவிக்கு 190 கிலோமீட்டர் வடக்கு வட மேற்கிலும், பஞ்சிம் கோவாவுக்கு முன்னூற்று முப்பது கிலோமீட்டர் தெற்கு தென் மேற்கிலும், வேராவலுக்கு  930 கிலோமீட்டர் தெற்கு தென் கிழக்கிலும், பாகிஸ்தானின் கராச்சிக்கு 1020 கிலோமீட்டர் தெற்கு தென் கிழக்கிலும் மையம் கொண்டிருந்தது.
தீவிர புயல் "டவ்-தே" அடுத்த 6 மணி நேரத்தில் அதிதீவிர புயலாகவும், அதற்கடுத்த 12 மணி நேரத்தில் மிக அதி தீவிர புயலாகவும் வலுவடைந்து வடக்கு,வடக்கு-மேற்கு திசையில் நகர்ந்து மே 18 மதியம் அல்லது மாலையில் குஜராத்தில் போர்பந்தர் மற்றும் நாலியாவுக்கு இடையே கரையைக் கடக்கும் என்று எதிர்பார்க்கப்படுகிறது.
இந்த அதிதீவிர புயலின் காரணமாக தமிழ்நாட்டில் உள்ள மலை மாவட்டங்களில் பல்வேறு இடங்களில் மே 15 அன்று பரவலாக மழை பெய்யும் என்று எதிர்பார்க்கப்படுகிறது.
பிரதமர் அலுவலகம்
தண்ணீர் சேமிப்பு குறித்த விழிப்புணர்வை ஏற்படுத்த பிரதமர் அழைப்பு
மழைநீர் சேகரிப்பு குறித்த விழிப்புணர்வை பரப்புவதற்காக அருணாச்சலப் பிரதேசத்தின் மேற்கு கமெங் மாவட்டத்தின் நேரு யுவ கேந்திராவைச் சேர்ந்த தன்னார்வலர்கள் 'தெருமுனை நாடகம்' நடத்தியதற்காக பிரதமர் திரு நரேந்திர மோடி பாராட்டியுள்ளார்.
அருணாச்சல பிரதேச முதல்வர் திரு பெமா காண்டுவின் ட்வீட்டுக்கு பதிலளித்த பிரதமர் கூறியிருப்பதாவது:
"பல்வேறு விஷயங்களில் விழிப்புணர்வை பரப்புவதில் மேற்கொள்ளப்படும் இத்தகைய முன்முயற்சிகள் பாராட்டுக்குரியவை. இந்தியா முழுவதும் அதிகமான மக்கள் தண்ணீர் சேமிப்பு செய்தியை மேலும் முன்னெடுப்பதற்கு இதுபோன்ற முயற்சிகளை மேற்கொள்வார்கள் என்று நான் நம்புகிறேன்."
மத்திய அமைச்சரவை
அரசியல் சட்ட  திருத்த உத்தரவு 2019-க்கு மத்திய அமைச்சரவையின் ஒப்புதல்
அரசியல் சட்டம்  திருத்த உத்தரவு 2019 மூலமாக அரசியல் சட்டம்  உத்தரவு 1954 சம்பந்தப்பட்ட திருத்தத்திற்கான ஜம்மு காஷ்மீர் அரசின் பரிந்துரைக்கு பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் ஒப்புதல் அளிக்கப்பட்டது. அரசியல்  சட்டம் 1995, மற்றும் ஜம்மு காஷ்மீருக்கான அரசியல்  சட்டம் 2019 ஆகியவற்றில் செய்யப்படும் திருத்தங்களின் மூலமாக இந்திய அரசியல் சட்டத்தின் சம்பந்தப்பட்ட பிரிவுகளின் செயல்பாட்டுக்கு பயனுள்ளதாக இருக்கும். இந்த அரசியல்  சட்டத் திருத்த உத்தரவு 2019–ஐ குடியரசுத்தலைவர் வெளியிடுவதன் மூலமாக அரசியல் சட்டத்தின் 370-வது பிரிவின் முதலாவது உட்பிரிவின் கீழ் செயல்படுத்தப்படும்.
தாக்கம்
இதன் வெளியீடு பட்டியல் இனத்தவர் மற்றும் பழங்குடியினர் பணி உயர்வில் பயன்பெறவும், தற்போது ஜம்மு காஷ்மீர் மாநிலத்தில் அமலில் உள்ள இடஒதுக்கீட்டுக்கும் மேலாக கல்வி நிறுவனங்களிலும் பொது வேலைவாய்ப்புகளிலும் “பொருளாதாரத்தில் நலிந்த பிரிவினருக்கான” இடஒதுக்கீடு பத்து சதவீதம் வரை உயர்த்தப்படுவதற்கும் வழி வகுக்கும்.
----
(Visitor Counter : 458
குடியரசுத் துணைத் தலைவர் செயலகம்
பத்திரிகைத்துறையின் விழுமியங்கள் மற்றும் தரங்கள் சிதைவதைத் தடுக்க வேண்டும்: குடியரசுத் துணைத் தலைவர்
பத்திரிகைத் துறையில் ஈடுபட்டுள்ள அனைவரும் சுயபரிசோதனை செய்து, பத்திரிகைத்துறை விழுமியங்கள் மற்றும் தரங்கள் சிதைவதைத் தடுக்க நடவடிக்கை எடுக்க வேண்டும் என்று குடியரசுத் துணைத் தலைவர் திரு எம் வெங்கையா நாயுடு இன்று வலியுறுத்தினார்.
சமூக ஊடகத் தளங்களில் பொய் செய்திகள், பாதி உண்மைகள் மற்றும் தவறான தகவல்கள் அதிகரித்து வரும் நிலையில், உண்மையான செய்திகளை வழங்குவதன் முக்கியத்துவத்தை அவர் எடுத்துரைத்தார். தில்லியில் உள்ள குடியரசு துணைத் தலைவர் மாளிகையில் நான்கு பத்திரிகையாளர்களுக்கு வெவ்வேறு பிரிவுகளில் ‘கேரளியம்-வி கே மாதவன் குட்டி புரஸ்காரம்-2020’ விருதுகளை வழங்கும் நிகழ்ச்சியில் குடியரசு துணைத் தலைவர் இந்தக் கருத்துகளை தெரிவித்தார்.
செய்திகள் ஒருசார்பானதாக இருக்கக்கூடாது என்று கூறிய அவர், “துரதிர்ஷ்டவசமாக, பல ஆண்டுகளாக பத்திரிகைத்துறையின் தரத்தில் சரிவு ஏற்பட்டுள்ளது. இன்று ஒரு செய்தித்தாளைப் படிப்பதன் மூலமோ அல்லது ஒரு செய்தி சேனலைப் பார்ப்பதன் மூலமோ உண்மையான கோணத்தை பெறுவது கடினம்", என்று வருத்தம் தெரிவித்தார்.
தாழ்த்தப்பட்டோரின் உரிமைகளைப் பாதுகாப்பதில் ஊடகங்கள் அதிக முனைப்புடன் ஈடுபட வேண்டும் என்று அவர் அறிவுறுத்தினார். செய்திகளைப பரபரப்பானமுறையில் வெளியிடுவதை ஊடகங்கள் தவிர்க்க வேண்டும் என்றும், நாடாளுமன்ற உறுப்பினர்களின் நற்செயல்கள் குறித்து மக்களுக்கு எடுத்துச் செல்லவேண்டும் என்றும் அவர் கேட்டுக்கொண்டார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782778
குடியரசுத் துணைத் தலைவர் செயலகம்
குருநானக் தேவ் ஜெயந்தியை முன்னிட்டு மக்களுக்கு குடியரசுத் துணைத் தலைவர் வாழ்த்து
குருநானக் தேவ் ஜெயந்தியை முன்னிட்டு, குடியரசுத் துணைத் தலைவர் திரு ஜக்தீப் தன்கர் நாட்டு மக்களுக்கு வாழ்த்து தெரிவித்துள்ளார். அவர் வெளியிட்டுள்ள வாழ்த்து செய்தி வருமாறு-
“குரு நானக் தேவ் ஜியின் ஜெயந்தியை முன்னிட்டு நாட்டு மக்களுக்கும், வெளிநாட்டில் வசிக்கும் இந்தியர்களுக்கும் எனது மனமார்ந்த நல்வாழ்த்துக்களை தெரிவித்துக் கொள்கிறேன்.
உண்மை, கருணை, நீதி ஆகிய உலகளாவிய நற்பண்புகளால் பிணைக்கப்பட்ட மனிதகுலத்தின் உள்ளார்ந்த ஒற்றுமையை தூண்டிய குருநானக் தேவ் ஜி போன்ற சிறந்த ஆசிரியர்களிடமிருந்து ஆன்மீக மற்றும் நீதி வழிகாட்டுதல்களைப் பெற்ற நமது நாடு ஆசீர்வதிக்கப்பட்டுள்ளது.
குருநானக் தேவ் ஜி போன்ற போதகர்களின் ஞானத்தால் இந்தியா விஸ்வகுரு என்னும் மதிப்பிற்குரிய அந்தஸ்தைப் பெற்றது. இரக்கமுள்ள நல்லொழுக்க வாழ்வு மற்றும் அனைவரையும் உள்ளடக்கிய சமுதாயத்தின் பாதையை அவர் நமக்குக் காட்டினார். அவரது ஷபாத்கள் மற்றும் சாகிகளின் புனிதம், முழு மனிதகுலத்தின் காலம் கடந்த ஆன்மீக பாரம்பரியமாகும்.
குரு நானக் தேவின் நித்திய செய்தி, கருணை, இரக்கம் மற்றும் அமைதியான உலகத்தை உருவாக்கும் பாதையில் நம்மை வழிநடத்தட்டும்."
பிரதமர் அலுவலகம்
வங்கதேச எதிர்கட்சி தலைவர்களுடன் பிரதமர் சந்திப்பு
வங்கதேசத்துக்கு மேற்கொண்டுள்ள 2 நாள் பயணத்தின் ஒரு பகுதியாக, அங்குள்ள எதிர்கட்சி தலைவர்கள் பலரை பிரதமர் திரு நரேந்திர மோடி சந்தித்து பேசினார்.
இருநாடுகளின் இருதரப்பு நல்லுறவு விஷயங்கள் தொடர்பாக இந்த கூட்டத்தில் விவாதிக்கப்பட்டது.
-----
(
பிரதமர் அலுவலகம்
நாரி சக்தி வந்தன் அதினியம் அனைவரையும் உள்ளடக்கிய நிர்வாகத்தின் புதிய சகாப்தத்தை அறிமுகப்படுத்துகிறது: பிரதமர்
மத்திய உள்துறை அமைச்சர் திரு. அமித் ஷாவின் கட்டுரையை பகிர்ந்துள்ள பிரதமர் திரு. நரேந்திர மோடி, கொள்கை மற்றும் சட்டம் இயற்றுவதில் பெண்களின் பங்கேற்பில் உள்ள பெரும் தடையை நீக்கி, அனைவரையும் உள்ளடக்கிய நிர்வாகத்தின் புதிய சகாப்தத்தை நாரி சக்தி வந்தன் சட்டம் உருவாக்கும் என்று கூறியுள்ளார்.
மத்திய உள்துறை அமைச்சர் திரு. அமித் ஷாவின் கட்டுரையை, எக்ஸ் சமூக ஊடகத்தில் பகிர்ந்து, பிரதமர் கூறியிருப்பதாவது:
"சமீபத்தில் நிறைவேற்றப்பட்ட நாரி சக்தி வந்தன் அதினியம்  எவ்வாறு அனைவரையும் உள்ளடக்கிய நிர்வாகத்தின் ஒரு புதிய சகாப்தத்தை ஏற்படுத்துகிறது என்பதை மத்திய உள்துறை அமைச்சர் திரு அமித் ஷா விளக்கியுள்ளார்."
நிதி அமைச்சகம்
முறைப்படுத்தப்படாத நிதிவைப்புத் திட்டங்களைத் தடை செய்வதற்கான அவசரச் சட்டம் 2019-ஐ பிறப்பிப்பதற்கு அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் முறைப்படுத்தப்படாத நிதிவைப்புத் திட்டங்களைத் தடை செய்வதற்கான அவசரச் சட்டம் 2019-ஐ பிறப்பிப்பதற்கு ஒப்புதல் அளிக்கப்பட்டது.
பயன்கள்:
சட்டவிரோதமாக நிதி வைப்பை உருவாக்கி முறையாக திருப்பித் தராதவர்களுக்கு தண்டனை வழங்குவதற்கு போதிய அம்சங்களைக் கொண்டதாக இந்த அவசரச் சட்டம் இருக்கும். முறைப்படுத்தப்படாமல் நிதிவைப்புத் திட்டங்களுக்கு ஒட்டுமொத்தமாகத் தடை செய்யவும் இது வழிவகுக்கிறது. ஒழுங்குமுறை விதிகளில் உள்ள இடைவெளிகளையும், கறாரான நிர்வாக நடவடிக்கையில் உள்ள குறைபாடுகளையும், பயன்படுத்திக் கொண்டு ஏழைகள் மற்றும் எளிதில் ஏமாறும் மக்களின் கடும் உழைப்பால் ஈட்டப்பட்ட நிதியை பேராசைக்காரர்கள், சட்டவிரோத வைப்புத் தொகையாக்கி பறித்துக் கொள்வதை உடனடியாகத் தடுப்பதற்கு இந்த அவசரச் சட்டம் முன்மொழியப்பட்டுள்ளது.
-----
(Visitor Counter : 98